Document ID: 31991D0450

Rozhodnutie Komisie
z 26. júla 1991,
ktorým sa definuje územie členských štátov na účely uplatňovania článku 1 smernice Rady 89/130/EHS, Euratom o zosúladení výpočtu hrubého národného produktu v trhových cenách
(91/450//EHS, Euratom)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva,
so zreteľom na Zmluvu o založení Európskeho spoločenstva pre atómovú energiu,
so zreteľom na smernicu Rady 89/130/EHS, Euratom z 13. februára 1989 [1] o zosúladení zostavovania hrubého národného produktu v trhových cenách, najmä na článok 1,
keďže na účely definície hrubého národného produktu v trhových cenách (HNPtc) na základe článku 1 smernice 89/130/EHS, Euratom je nevyhnutné objasniť definíciu územia členských štátov, aká sa používa na účely Európskeho systému integrovaných ekonomických účtov;
keďže opatrenia stanovené v tomto rozhodnutí sú v zhode s názorom výboru ustanoveného podľa článku 6 smernice 89/130/EHS, Euratom,
PRIJALA TOTO ROZHODNUTIE:
Článok 1
Na účely vykonávania článku 1 smernice 89/130/EHS, Euratom hospodárske územie členských štátov je definované v prílohe k tomuto dokumentu.
Článok 2
Toto rozhodnutie je adresované členským štátom.
V Bruseli 26. júla 1991

Labels: 2
19
18